cyanic-selkie/wikianc huggingface dataset:
კუმანა
ქალაქი მდებარეობს კარიბის ზღვის სანაპიროზე, მდინარე მანსანარესის შესართავთან. აქ მდებარეობს ვენესუელის აღმოსავლეთის უნივერსიტეტის (Universidad de Oriente Venezuela) ერთი კორპუსი (სულ არსებული ხუთიდან) და დატვირთული საწყლოსნო პორტი, სადაც განლაგაბეულია ვენესეულაში უდიდესი ტუნას (თევზის სახეობა) მჭერი ფლოტი. ქალაქის სიახლოვეს მდებარეობს მოჩიმას ეროვნული პარკი, რომელიც განთქმულია ნავებითა და ვენესუელის ერთ-ერთი ულამაზესი სანაპიროები.
კუმანაში დაიბადა ანტონიო ხოსე დე სუკრე — მთელი სამხრეთ ამერიკის დამოუკიდებლობისათვის ბრძოლის ერთ-ერთი უმაღლესი ლიდერი, ასევე ანდრეს ელოი ბლანკო — ერთ-ერთი უმნიშვნელოვანესი ვენესუელელი პოეტი.
სქოლიო
კატეგორია:ვენესუელის ქალაქები
ვაჰე ტილბიანი
ვაჰე ტილბიანი (Վահե Թիլբյան; დ. 17 თებერვალი; 1980) — სომხური წარმოშობის ეთიოპიელი მომღერალი. სოლო არტისტი, ის გახდა ეთიოპიის ჯგუფის Zemen Band-ის წამყვანი მომღერალი. მან გამოუშვა თავისი სადებიუტო სოლო ალბომი Mixology 2012 წელს. იყო პან-სომხური მუსიკალური ჯგუფის Genealogy-ის წევრი, რომელიც წარმოადგენდა სომხეთს ევროვიზიის სიმღერის კონკურსზე, 2015 წელს, სიმღერით „Face the Shadow“.
ბიოგრაფია
ვაჰე ტილბიანი, სომხური წარმოშობის ეთიოპელი მომღერალი, დაიბადა 1980 წლის 17 თებერვალს, ეთიოპიაში. ეთიოპელ-სომეხი არტისტი ვაჰე ცნობილია თავისი მუსიკალური სტილით, რომელიც მოიცავს როკს, ტექნოს, რეგის. სიმღერებს ასრულებს, როგორც ამჰარულ,  ასევე ლათინურ ენაზეც.
ვაჰე დაიბადა და გაიზარდა ეთიოპიაში. მისი ორივე მშობელი (გარო ტილბიანი და ანი ასლანიანი) წარმოშობით სომეხია. მისი მამა ბაბუა გადაურჩა სომეხთა გენოციდს 1923 წელს და სირიის გზით საბოლოოდ დასახლდა ეთიოპიაში. მისი დედის ოჯახმა დატოვა დასავლეთ სომხეთის უძველესი მიწები 1890 -იანი წლების ბოლოს ან 1900-იანი წლების დასაწყისში. ვაჰე აფასებს საკუთარ სომხურ ფესვებს და მიიჩნევს, რომ ეს სომხეთის სასტიკი ისტორია იყო.
ვაჰემ დაამთავრა ბრიტანეთის კოლუმბიის უნივერსიტეტი ვანკუვერში, კანადაში, შეისწავლა ბიოლოგია და ბაკალავრის ხარისხი მიიღო ზოგად მეცნიერებაში. ვაჰე ყოველთვის იყო აქტიური ცეკვაში, მოგვიანებით გახდა პროფესიონალი საერთაშორისო ლათინური ამერიკის სამეჯლისო მოცეკვავე. ის იყო სალსენოჩუს საცეკვაო ჯგუფის თანადამფუძნებელი და ქორეოგრაფი. ამ დროს ვაჰე მღეროდა ადის აბაბას გუნდში წამყვან ტენორად, სახელწოდებით, გუნდის სახელწოდება იყო The Motley Singers.
მას შემდეგ, რაც 3 წელზე მეტი ხნის განმავლობაში მუშაობდა ბიზნეს სექტორში, როგორც კოლეჯის ახალგაზრდა კურსდამთავრებული, დატოვა სამსახური 2008 წელს და დაიწყო მუშაობა მუსიკალურ სფეროში, ამჯერად სრულ განაკვეთზე. მისი მეგობრების, ბიტიკ ემლაელუს და ლეჯ ლეოს მხარდაჭერით, შეუერთა ჯგუფს, Z Beyaynetus-ს. მალე, კენი ალენმა, ეთიოპიაში მცხოვრებმა შემსრულებელმა და პროდიუსერმა, მოისმინა ვაჰეს ნამღერი ერთ-ერთ ადგილობრივ ბარში და სთხოვა ემღერა თავის ალობმში, 251 ბენდთან ერთად. ვაჰე დათანხმდა ამ შემოთავაზებას და შემდეგ გახდა მისი მუდმივი დამხმარე ვოკალისტი და მრავალი წლის განმავლობაში ერთად მუშაობდნენ ქალაქში და ადგილობრივ მუსიკალურ ფესტივალებზე. ამის შემდეგ, ვაჰე გაწევრიანდა ჯგუფში, სახელად Eshee Havana, სადაც მუშაობდა ეთიოპიური სიმღერების ორიგინალურ რემიქსებზე.
ვაჰემ დაწერა თავისი პირველი სიმღერის ტექსტი სახელწოდებით ცხოვრება ან რაღაც მსგავსი, მელოდია მაიკლ ჰაილუს ეკუთვნის, სიმღერა 2010 წელს ჩაიწერა. ამან ვაჰეს მისცა მეტი ენთუზიაზმი და გამბედაობა, რომ დაეწერა ტექსტები და შექმნა სიმღერები. ვაჰეს სინგლი Don't Stop, 2012 წელს ნომინირებული იყო სომხური პულსის მუსიკალურ ჯილდოზე, სომეხის მიერ შექმნილი საუკეთესო ინგლისური სიმღერისთვის. სიმღერამ მე-3 ადგილი მოიპოვა ონლაინ კენჭისყრის მიხედვით.
2013 წლის მაისში ვაჰემ გამოუშვა მუსიკალური ვიდეო სიმღერისთვის „Yene Tizita“, რაც ნიშნავს ნოსტალგიას ან მოგონებებს, კლიპის რეჟისორი და პროდიუსერები არიან არამაზტ კალაიჯიანი და მულუგეტა ამარუ.
2015 წლის თებერვალში ვაჰე გამოცხადდა სომხური მუსიკალური ჯგუფის Genealogy-ის წევრად. ჯგუფის სხვა წევრებთან ერთად მან წარმოადგინა სომხეთი ევროვიზიის სიმღერის კონკურსზე, 2015 წელს.
სქოლიო
კატეგორია:დაბადებული 1980 კატეგორია:სომეხი მომღერლები კატეგორია:სომეხი პოპ-მომღერლები კატეგორია:XXI საუკუნის ადამიანები კატეგორია:XXI საუკუნის ადამიანები ეროვნებისა და საქმიანობის მიხედვით კატეგორია:XXI საუკუნის მომღერალი კაცები
ააპილატოკი (კუიალეკი)
ააპილატოკი — სოფელი გრენლანდიაში, კუიალეკის მუნიციპალიტეტში. 2010 წლის მონაცემებით მოსახლეობა შეადგენს 132 კაცს.
კატეგორია:გრენლანდიის დასახლებული პუნქტები
ახალციხის ქვაბული
ახალციხის ქვაბული, სამცხის ქვაბული — ტექტონიკური ეროზიული მთათაშორისი ქვაბული სამხრეთ საქართველოში, მდინარე მტკვრის ზემო აუზში. ჩრდილოეთიდან შემოფარგლულია მესხეთის ქედის, სამხრეთიდან ერუშეთის ქედის, დასავლეთიდან არსიანის ქედის კალთებით; აღმოსავლეთით ესაზღვრება თრიალეთის ქედის დასავლეთი დაბოლოება.
ახალციხის ქვაბულის ძირის აბსოლუტური სიმაღლე საშუალო 900-1000 მ ქვაბულის კალთები აგებულია შუაეოცენური ასაკის ვულკანოგენური ქანებით, ხოლო შუა ნაწილი ზედა ეოცენის თაბაშირიანი ქვიშიან-თიხოვანი წყებით, ოლიგოცენური თიხებითა და ქვიშიან-თიხოვანი ნალექებით, აგრეთვე მიო-პლიოცენის ტუფოგენური (გოდერძის) წყებით. მეოთხეული ნალექები მტკვრისა და მისი შენაკადების ხეობათა ძირზეა.
ქვაბულის ცენტრში ტერასული ვაკეა. კლდეებზე (ზღვის დონიდან 1200-1300 მ-მდეა) განვითარებულია ბორცვიან-სერებიანი ეროზიული ლანდშაფტი, უმთავრესად რელიეფის ნაზი ფორმებით; ვულკანოგენურ წყებებზე რელიეფი კლდოვანია. 1200-1300 მ ზემოთ მესხეთის, ერუშეთისა და არსიანის ქედების კალთების საკმაოდ დანაწევრებული მთა-ხეობათა რელიეფია.
ახალციხის ქვაბულში ძირითადად მთის სტეპის ჰავაა. ზამთარი - ცივი, შედარებით მშრალი, ზაფხული - ხანგრძლივი და თბილი. იანვრის საშუალო ტემპერატურა - 2,2 °C (ასპინძა), - 5,4 °C (აბასთუმანი) ფარგლებში მერყეობს, აგვისტოში 17,3 °C-დან (აბასთუმანი) 20,5 °C-მდე (ახალციხე). საშუალო წლიური ტემპერატურა 6,5 °C, 9,5 °C. აბსოლუტური მინიმალური -29 °C,-32 °C, აბსოლუტური მაქსიმუმი 36 °C, 39 °C. ნალექები 400-520 მმ წელიწადში. ქვაბულის ფერდობებზე ზემოთ ზომიერი ნოტიო ჰავაა ცივი ზამთრითა და გრილი ზაფხულით.
ახალციხის ქვაბულის ჰიდროგრაფიულ ქსელს შეადგენს მდინარე მტკვარი და მისი შენაკადები - ფოცხოვისწყალი (შენაკად ქვაბლიანით), ურაველი, წინუბნისწყალი და სხვა. ტბებიდან აღსანიშნავია წუნდა და სათახვე. მინერალური წყაროებია აბასთუმანში (ოცხე), ახალციხეში, ასპინძაში, ურაველში და სხვა.
ახალციხის ქვაბულში 1300-1400 მ სიმაღლემდე ტყის რუხ-ყავისფერ და ყავისფერ ნიადაგებზე ტყესტეპის ლანდშაფტია, ქვაბულის ფარგლებს გარეთ, 2000-2200 მ-მდე ტყის ყომრალ ნიადაგებზე განვითარებულია მთის ტყის, უფრო ზემოთ - მთა-მდელოს ლანდშაფტი.
სქოლიო
კატეგორია:საქართველოს ქვაბულები
ბრენტფორდის ბრძოლა (1016)
ბრენტფორდის ბრძოლა (1016) — ბრძოლა გაიმართა 1016 წელს დანიის სამეფოს შემოჭრილ ძალებს, კნუდის მეთაურობით და ინგლისის სამეფოს დამცველ ძალებს შორის, რომელსაც ედმუნდ რკინისმხარა მეთაურობდა. ბრძოლა გაიმართა კნუდის კამპანიის ფარგლებში ინგლისის დასაპყრობად. ბრძოლა ინგლისელთა გამარჯვებით დასრულდა, მაგრამ მათ მაინც დაკარგეს დიდი დანაკარგი.
კნუდის შემოტევები გაგრძელდა ბრძოლის შემდეგ და მშვიდობა დაიდო მას შემდეგ, რაც ედმუნდი დამარცხდა ასანდუნის ბრძოლაში, ამავე წელს, მოგვიანებით. ამ პირობებით კნუდმა დაიპყრო მერსია და გადასახადი მისი არმიისთვის, ხოლო ედმუნდი ფლობდა უესექსს. კნუდმა მთელი ინგლისი ხელში ჩაიგდო 1016 წლის 30 ნოემბერს ედმუნდის სიკვდილის შემდეგ.
სიტუაცია ინგლისში
შემოტევების დროებითი პაუზის შემდეგ, რომელიც გაგრძელდა დაახლოებით 900-980 წლებში, ვიკინგებმა კვლავ დაიწყეს ინგლისის დარბევა. დანიის მეფე სვენმა შეუტია ინგლისს 994 წელს და დაბრუნდა 1003 წელს წმინდა ბრისის დღის ხოცვა-ჟლეტის შემდეგ 1002 წელს, მაშინ როდესაც ეთელრედმა, ინგლისის მეფემ, დანიელაუს გარეთ მცხოვრები მრავალი დანიელი მოკლა. ვიკინგების ინგლისში ყოფნა გაგრძელდა და 1013 წელს სვეინი, უმცროსი ვაჟის კნუდის თანხლებით, აღიარეს მეფედ. ეთელრედი იძულებული გახდა ნორმანდიაში გაქცეულიყო. როდესაც სვეინი გარდაიცვალა 1014 წელს, დანიის მეფედ მისი ვაჟი ჰარალდი დასვეს, მაგრამ მისმა არმიამ კნუდი აღიარა ინგლისის მეფედ. ეთელრედი ინგლისელებმა მიიწვიეს დასაბრუნებლად და კნუდი გააძევეს მისი ბაზიდან გეინსბოროში მას შემდეგ, რაც ინგლისის არმიამ მას მოუმზადებლობა შეატყო.
ამ დროის განმავლობაში ეადრიკ სტრეონა, მერსიის ერლი, ხელს უშლიდა ინგლისელებს ვიკინგი დამპყრობლებისთვის წინააღმდეგობის გაწევაში, ამ ინფორმაციამ ჩვენამდე მოაღწია ანგლო-საქსური ქრონიკის მეშვეობით. 1015 წელს ეადრიკმა გაურკვეველი მიზეზების გამო მოკლა სიგეფერტი და მორკარი, დანელაუს ხუთი უბნის უფროსი, მაგრამ როგორც ჩანს, ამან აიძულა ედმუნდ რკინისმხარა, ეთელრედის უფროსი ვაჟი, ემოქმედა ეადრიკის მზარდი გავლენის წინააღმდეგ. 1015 წელს ედმუნდი მეფის სურვილის საწინააღმდეგოდ დაქორწინდა სიგეფერტის ქვრივზე და დაეპატრონა სიგეფერტისა და მორკარის მამულებს აღმოსავლეთ შუალედში.
კნუდის შეჭრა
კნუდი, რომელიც შესაძლოა ახლა ატარებდა დანიის მეფის ტიტულს, გამოჩნდა სენდვიჩში 1015 წლის სექტემბერში და გაანადგურა დორსეტი, ვილტშირი და სომერსეტი. როდესაც ეთელრედი ავად იყო და ედმუნდი ედრიკთან კამათში იყო, კნუდს მცირე წინააღმდეგობა შეექმნა, შობისთვის უესექსის ხალხმა აღიარა კნუდი მეფედ და მძევლები გადასცეს. ედმუნდმა 1015 წლის ბოლოს შეკრიბა არმია, მაგრამ უკან დაიხია მას შემდეგ, რაც გაიგო, რომ ეადრიკი აპირებდა მის ღალატს და დამპყრობლების მხარეს დგომას. ანგლო-საქსური ქრონიკის თანახმად, ეადრიკმა მეფეს 40 ხომალდი წაართვა და კნუდის მხარეს გადავიდა. 1016 წელს ედმუნდის მიერ შეკრებილი პირველი არმია დაიშალა მას შემდეგ, რაც ეთელრედი არ იდგა მის სათავეში და მეორე არმიამ ვერ მიაღწია იმას, რასაც მოელოდნენ. ამის შემდეგ ედმუნდს შეუერთდა მისი ძმა, ერლ უჰტრედი ნორთუმბრიელი და თავს დაესხა ქალაქებს, რომლებიც ანგლო-ნორმანდიული მემატიანე უილიამ მალმსბერის თანახმად, კნუდის მხარეს იყო. უჰტრედი იძულებული გახდა კვლავ ჩრდილოეთში წასულიყო, მაშინ როდესაც კნუდმა დაიწყო მისი მიწების დარბევა ბამბურგის გარშემო. იგი მოკლეს კნუტისადმი ერთ-ერთი დაპირისპირების დროს. ედმუნდი დაბრუნდა ლონდონში, სადაც ეთელრედი გარდაიცვალა 23 აპრილს. დამსწრე მოქალაქეებმა და ეროვნულმა მრჩევლებმა აირჩიეს ედმუნდი თავიანთ მეფედ, მაგრამ საუთჰემპტონში მყოფმა დიდებულთა დიდმა რაოდენობამ მხარდაჭერა კნუდს გამოუცხადა. ამის შემდეგ ედმუნდი გაემგზავრა უესექსში, სადაც ხალხი მას დაემორჩილა, აქ მან ჩაატარა არაერთი ბრძოლა, დანიელების და მათი ინგლისელი მოკავშირეების წინააღმდეგ, ამ ბრძოლების უმეტესობაზე ინფორმაცია არ მოგვეპოვება. შემდეგ კი ედმუნდმა დანიის არმიას ლონდონის დატოვება აიძულა.
ბრძოლა
ლონდონის განთავისუფლების შემდეგ ედმუნდი დაედევნა დანიელებს და ორი დღის შემდეგ გაიმართა ბრენტფორდის ბრძოლა. ბრძოლა ედმუნდის გამარჯვებით დასრულდა,მან დაკარგა საკმაოდ დიდი რაოდენობის მეომარი, რის გამოც იგი დაბრუნდა უკან, უესექსში. ანგლო-საქსურ ქრონიკაში ნათქვამია, რომ ადამიანების დაკარგვა გამოწვეული იყო ტემზაში მათი დახრჩობით, ხოლო ისტორიკოსები ფრენკ სტენტონი და რასელ პული ამტკიცებდნენ, რომ მამაკაცები დაიკარგნენ ბრძოლაში.
ანგლო-საქსური ქრონიკის ფორმულირება ვარაუდობს, რომ ბრძოლა გაიმართა ბრენტფორდთან მდინარის გადაკვეთის სამხრეთით, ხოლო სხვა წყაროები, მათ შორის Knútsdrápa-ში, ვარაუდობენ, რომ ბრძოლა გაიმართა მდინარის ორივე მხარეს.
სქოლიო
კატეგორია:ინგლისის ბრძოლები კატეგორია:დანიის ბრძოლები კატეგორია:ვიკინგების ბრძოლები კატეგორია:1016 წელი ინგლისში
ანატოლი (კონსტანტინოპოლის პატრიარქი)
ანატოლი (გ. 	3 ივლისი, 458, კონსტანტინოპოლი) — კონსტანტინოპოლელი პატრიარქი, მართლმადიდებელი ეკლესიის წმინდანი, ხსენების დღე არის ძველი სტილით 3 ივლისი, ახალი სტილით - 16 ივლისი.
ცხოვრება
წმინდა ანატოლი ალექსანდრიაში დაიბადა IV საუკუნის მეორე ნახევარში. მან ფილოსოფიური განათლება მიიღო, შემდეგ კი ქრისტეს სამსახურში ჩადგა. 431 წელს ეფესოში გამართულ III მსოფლიო საეკლესიო კრებაზე წმინდანი დიაკვნის ხარისხში ახლდა ღირს კირილე ალექსანდრიელს (ხს. 31 იანვარს). კრების მამებმა დაგმეს ნესტორის ცრუსწავლება.
444 წელს კონსტანტინოპოლის მთავარეპისკოპოსის ტახტი მწვალებელმა დიოსკორემ დაიკავა. დიოსკორე იყო ევტიქის ერესის მიმდევარი, რომლის მიხედვითაც ქრისტეს განხორციელების შემდეგ მისმა ღვთაებრივმა ბუნებამ კაცობრივი მთლიანად შთანთქა. ეს ცრუსწავლება არყევდა თვით საძირკველს ეკლესიის სწავლებისა კაცობრიობის გამოხსნისა და გამოსყიდვის შესახებ. 449 წელს ეფესოში დიოსკორემ მოიწვია ერეტიკული კრება, რომელიც ისტორიაში „ავაზაკთა კრების“ სახელით შევიდა. მწვალებელთა ამ თავყრილობამ, რომელსაც თვით იმპერატორმაც დაუჭირა მხარი, ტახტიდან ჩამოაგდო და ხარისხი აჰყარა მართლმადიდებლობის ერთგულ დამცველს, კონსტანტინოპოლის პატრიარქ ფლავიანეს.
დაქვრივებული კათედრა წმინდა ანატოლიმ დაიჭირა და გაბედულად შეუდგა ბრძოლას მართლმადიდებლური სწავლების სიწმიდის დასაცავად. უკვე 450 წელს კონსტანტინოპოლის ადგილობრივ კრებაზე ნეტარმა მღვდელმთავარმა დაგმო ევტიქისა და დიოსკორეს ერეტიკული სწავლებანი. დევნილობაში აღსრულებული აღმსარებელი პატრიარქი - ფლავიანე წმინდანად შეირაცხა, მისი ნეშტი კი დედაქალაქში გადაასვენეს.
მომდევნო, 451 წელს პატრიარქ ანატოლის მონაწილეობით ქალაქ ქალკედონში შედგა IV მსოფლიო კრება, რომელმაც ქრისტოლოგიური დოგმატის ამომწურავი სარწმუნოებრივი განსაზღვრება დაადგინა.
ლიტერატურა
კატეგორია:V საუკუნის ქრისტიანი წმინდანები კატეგორია:კონსტანტინოპოლის პატრიარქები კატეგორია:გარდაცვლილი 458
მსხვილი რქოსანი საქონელი
მსხვილი რქოსანი საქონელი (Bos taurus) — შინაური წყვილჩლიქოსანი მცოხნავი ცხოველი ღრურქიანების ოჯახისა. იგი მხოლოდ შინაური ფორმით გვხვდება. მისი წინაპარია ტური (Bos primigenius), რომლის მიშინაურება დაახლოებით 8 ათ.ასი წლის წინათ დაიწყო, თვითონ კი XVII საუკუნის დასაწყისში ამოწყდა.
მსხვილი რქოსანი საქონელს იყენებენ რძის, ხორცის, ტყავის, სასაკლაოს სხვა პროდუქციის, გამწევი ძალისა და ნაკელის მისაღებად. სპეციალიზებული მეხორცული ჯიშები მერძეულთან შედარებით სწრაფად სუქდება, იძლევა დიდ საკლავ წონას და უკეთესი ხარისხის ხორცს. 1,5 — 2 წლის მოზარდეულის წონა საშუალოდ 400–500 კგ აღწევს. სანაშენე წიგნში ჩაწერილი მერძეული ფურების საშუალო წლიური მონაწველია 3500-6000 კგ რძე, რომლის ცხიმიანობაა 3,6-4%. რეკორდული მონაწველია: დღიური — 82,2 კგ, წლიური — 20 000 კგ, მთელი სიცოცხლის მანძილზე — 120 247 კგ. ლაქტაცია გრძელდება საშუალოდ 280–320 დღე, მერძეულ ფურს იყენებენ 12-13 წლის განმავლობაში.
სხვადასხვა ჯიშის ზრდასრული ფურების ცოცხალი მასაა 200–600 კგ. უდიდესია 1000 კგ-ზე მეტი; კურების — 300–900 კგ, უდიდესია — 1600 კგ. დეკეულს დაგრილებაზე უშვებენ 16-22, ხოლო კუროს 14-18 თვისას, მაკეობა გრძელდება საშუალოდ 285 დღე. ფური ერთნაყოფიანია, ტყუპი იშვიათია (2%). სხვადასხვა ქვეყნის კლიმატური ზონისათვის გამოყვანილია მსხვილი რქოსანი საქონლის ბევრი ჯიში. საქართველოში უმთავრესად გავრცელებულია კავკასიური წაბლა, სტეპის წითელი, შვიცური და შავჭრელი, აგრეთვე ენდემური ჯიში: წითელი მეგრული, ადგილობრივი ჯიში — ქართული მთის საქონელი და სხვა.
ლიტერატურა
*
ფრიზის კუნძულები
ფრიზის კუნძულები (ფრისლანდის კუნძულები; Waddeneilanden; Friesischen Inseln) — კუნძულთა ჯგუფი ჩრდილოეთის ზღვაში. ეკუთვნის ნიდერლანდებს, გერმანიასა და დანიას. მთლიანი ფართობია — 1047,49 კმ². უდიდესი კუნძულია ტექსელი (ფართობი — 463,28 კმ²).
გადაჭიმულია ნიდერლანდების (დასავლეთი ფრიზის კუნძულები) გერმანიის (აღმოსავლეთი ფრიზის კუნძულები და ჩრდილოეთი ფრიზის კუნძულების ჩრდილოეთი ნაწილი) სანაპიროების გასწვრივ 250 კმ-ზე. ევროპის კონტინენტს დაშორებულია 5-32 კმ-ით. ფრიზის კუნძულები წარმოადგენს ზღვისგან გადარეცხილი კონტინენტის ძველ ნაპირს. კონტინენტიდან გამოყოფილია ქვიშის ზოლით, რომელიც მოქცევის დროს წყლით იფარება. ზედაპირზე დიუნებია (სიმაღლე 20 მ-მდე) და ნაწილობრივ მარშები, რომელზედაც კულტურული მდელოებია დაშენებული. სახელი ეწოდა ფრიზის (ფრისლანდიის) მიხედვით, რომელიც დასახლებული იყო გერმანიკული წარმოშობის ხალხით — ფრიზებით.
რესურსები ინტერნეტში
კატეგორია:ნიდერლანდების კუნძულები კატეგორია:გერმანიის კუნძულები კატეგორია:დანიის კუნძულები
კეიტ უინსლეტი
კეიტ ელიზაბეთ უინსლეტი (Kate Elizabeth Winslet; დ. 5 ოქტომბერი 1975) — ბრიტანეთის იმპერიის ორდენის მფლობელი ინგლისელი მსახიობი. სხვადასხვა დროს 6-ჯერ იყო ნომინირებული ოსკარის პრემიაზე. გაიმარჯვა მხოლოდ ერთხელ ნომინაციაში საუკეთესო მსახიობი ქალი შესრულებული როლისთვის ფილმში „მკითხველი“. დაჯილდოებულია კინომსახიობთა გილდიის, ბრიტანული კინოაკადემიის, ჰოლივუდის უცხოური პრესის ასოციაციის პრემიებით; აგრეთვე 2-ჯერ იყო ნომინირებული ემის პრემიაზე და 3-ჯერ ოქროს გლობუსზე.
უინსლეტი პატარა ასაკიდანვე დაეუფლა დრამას. კარიერა დაიწყო 1991 წელს ერთ-ერთ ბრიტანულ ტელესერიალში. კინოდებიუტი შედგა 1994 წელს ფილმში „ზეციური არსებები“, რის შემდეგ კინოკრიტიკოსებმა უინსლეტის შემოქმედება დადებითად შეაფასეს. შემდეგ იყო ფილმები „გრძნობა და გონება“ და „ტიტანიკი“. ეს უკანასკნელი იქცა უინსლეტის კარიერაში ყველაზე უხვშემოსავლიან კინოდ.
2000 წლიდან მოყოლებული უინსლეტის კინოშემოქმედებას კინოკრიტიკოსები მაღალ შეფასებას აძლევენ. ამ პერიოდში აღსანიშნავია შესრულებული როლები ფილმებში: „მარკიზ დე სადის კალამი“ (2000), „აირისი“ (2001), „ბრწყინვალე გონების მუდმივი ნათება“ (2004), „ჯადოსნური ქვეყანა“ (2004), „პატარა ბავშვები“ (2006), „მკითხველი“ (2008), „რევოლუციური გზა“ (2008). უკანასკნელ ფილმში შესრულებული როლის შემდეგ New York Magazine-ის ამერიკელმა კინოკრიტიკოსმა დევიდ ედელშტეინმა აღნიშნა: კომერციული თვალსაზრისით უინსლეტის წარმატებული ნამუშევრებია რომანტიკული კომედია „შვებულება გადაცვლით“ და ანიმაციური ფილმი „ჩარეცხილი“ (ორივე 2006). ამ უკანასკნელში ახმოვანებს ერთ-ერთ პერსონაჟს.
ბიოგრაფია
კეიტ უინსლეტი დაიბადა 1975 წლის 5 ოქტომბერს ქალაქ რედინგში, მამამისის საცურაო აუზების კონტრაქტორის როჯერ უინსლეტისა და დედამისის მე­ბუ­ფე­ტეს სალი ბრიჯესის ოჯახში. ჰყავს ორი და და ერთი ძმა. ბებიამისი და ბაბუამისი დედის ხაზით, შესაბამისად ლინდა და არჩიბალდ ოლივერ ბრიჯესი იყვნენ რეპერტუარული თეატრის დამფუძნებლები და მმართველები. კეიტის უფროსი და ანა და უმცროსი და ბეთი აგრეთვე მსახიობები არიან. ჰყავს უმცროსი ძმა.
კეიტ უინსლეტმა 11 წლის ასაკში რედრუფის სკოლის თეატრში დაიწყო დრამის შესწავლა. ერთი წლის შემდეგ გამოჩნდა სატელევიზიო რეკლამაში. როგორც მსახიობმა კარიერა დაიწყო 1991 წელს, როდესაც მიიღო როლი ერთ-ერთ სატელევიზიო სერიალში. 1990-იანი წლების დასაწყისში პარალელურად გამოდიოდა თეატრშიც. უინსლეტის პირველი ყველაზე მნიშვნელოვანი გარღვევა კინემატოგრაფში მოხდა 1994 წელს პიტერ ჯექსონის ფილმში „ზეციური ქმნილებები“. 1996 წელს მან მონაწილეობა მიიღო მაიკლ უინტერბოტომის ფილმში „ჯუდი“, რომელიც თომას ჰარდი რომანზე იყო დაფუძნებული. ვიქტორიანული ეპოქის შესახებ გადაღებულ ამ ფილმში უინსლეტმა შეასრულა როლი სიუ ბრაიდჰედის, სუფრაჟისტული მისწრაფებების ახალგაზრდა ქალისა, რომელსაც მისი ბიძაშვილი შეუყვარდება. კრიტიკის მიერ მოწონებულკი ფილმი კომერციულად ჩავარდა, მოიგო რა მხოლოდ 2 მილიონი აშშ დოლარი. უინსლეტის შესრულება დადებითად შეაფასეს
სხვადასხვა დროს მოუწია თამაში ფილმებში: „ტიტანიკი“, „მარკიზ დე სადის კალამი“, „დევიდ გეილის ცხოვრება“, „ჯადოსნური ქვეყანა“, „ბრწყინვალე გონების მუდმივი ნათება“, „მეფის მთელი მხედრიონი“, „მკითხველი“ და სხვ. ოსკარი მიენიჭა შესრულებული როლისთვის ფილმში „მკითხველი“. მოიპოვა 3 ოქროს გლობუსი და 2 ბაფტა, აგრეთვე გრემისა და ემის პრემია. ოსკარის პრემიაზე საერთო ჯამში 6-ჯერ იყო ნომინირებული.
პირადი ცხოვრება
სერიალ „ბნელი სეზონის“-ს გადაღებებზე გაიცნო მსახიობი სტივენ ტრედრი, რომელთანაც დაახლოებით 4 წელი ჰქონდა ურთიერთობა. წყვილი ერთმანეთს 1995 წელს დაშორდა, თუმცა ურთიერთობა შეინარჩუნეს. ფილმ „ტიტანიკის“ გადაღებებზე გაიცნო ლეონარდო დიკაპრიო, რომელთანაც დღემდე ახლო მეგობრობა აკავშირებს. 1998 წლის 22 ნოემბერს უინსლეტი დაქორწინდა ჯიმ თრიპლეტონზე, რომლებმაც ერთმანეთი გაიცნეს 1997 წელს ფილმ „ექსპრესი მარაკეშში“ გადაღებებზე. 2000 წლის 12 ოქტომბერს შვილი შეეძინათ. 2001 წლის 13 დეკემბერს წვილი ერთმანეთს დაშორდა. შემდეგ წლებში უინსლეტს ურთიერთობა ჰქონდა რეჟისორ სემ მენდესთან. ისინი დაქორწინდნენ 2003 წლის 24 მაისს. 2003 წლის 22 დეკემბერს წყვილს შვილი შეეძინა.
2010 წლის მარტში უინსლეტმა და მენდესმა გაყრის შესახებ განცხადება გააკეთეს. დღეისათვის განქორწინებულები არიან.
სქოლიო
კატეგორია:ბრიტანელი მსახიობები კატეგორია:დაბადებული 1975 კატეგორია:ოსკარის მფლობელი კინომსახიობები კატეგორია:გრემის ჯილდოს მფლობელები კატეგორია:დაბადებული 5 ოქტომბერი
კარლეს კოტო
კარლეს კოტო პაგესი (Carles Coto Pagès; დ. 11 თებერვალი, 1988, ფიგერასი, ესპანეთი) — ესპანელი ფეხბურთელი, მინსკის „დინამოს“ მარჯვენა ნახევარმცველი.
კარიერა
2008 წელს კოტო დაბრუნდა მშობლიურ მხარეში და ვალენსიას ბ გუნდის შემდეგ ითამაშა სეგუნდა დივიზიონის გუნდ „ბენიდორმში“. 2010 წლის ივლისში კონტრაქტი გააფორმა კვიპროსის „ანორთოსისთან“, სადაც მისი ყოფილი მწვრთნელი ახალგაზრდულ გუნდში გილერმო ჰოიოსი იყო მთავარი მწვრთნელი.
2011 წლის 28 ივნისს კოტო შეუერთდა თბილისის „დინამოს“ რამდენიმე თანამემალულესთან ერთად, რომელთა შორის იყო ჩისკო მუნიოსი. .
2013 წლის გაზაფხულზე კოტომ „დინამო“ დატოვა. .
საკლუბო
დინამო თბილისი:
საერთაშორისო
ესპანეთი 19 წლ.:
გურამ რუხაძე
გურამ რუხაძე (დ. 15 აპრილი, 1961, თბილისი, საქართველო) — ქართველი მეცნიერი და ბიზნესმენი. კომპანია ვიტ ჯორჯიას და ამავე სახელწოდების საფეხბურთო კლუბის პრეზიდენტი და მფლობელი.
ბიოგრაფია
1987 წელს იმავე ინსტიტუტში დაიცვა საკანდიდატო დისერტაცია. გურამ რუხაძე აგრძელებდა სამეცნიერო საქმიანობას და 1990 წელს სადოქტორო დისერტაცია დაიცვა მოსკოვის მოლეკულური ბიოლოგიის ინსტიტუტში. სამეცნიერო საქმიანობის პარალელურად გურამ რუხაძემ 1988 წელს დაიწყო ბიზნესი — დააფუძნა კომპანია ვიტ ჯორჯია. 1991 წელს ჩამოვიდა საქართველოში, მუშაობდა საქართველოს მეცნიერებათა აკადემიის ბიოტექნოლოგიის ინსტიტუტში. 1997 წელს ჩამოაყალიბა საფეხბურთო კლუბი „ვიტ ჯორჯია“. 1998 წელს „ვიტ-ჯორჯიამ“ კლუბმა საქართველოს ეროვნული ჩემპიონატის უმაღლეს ლიგაში დაიკავა „მორკინალი-კოდაკოს“ ადგილი.
სქოლიო
კატეგორია:დაბადებული 1961 კატეგორია:დაბადებული 15 აპრილი კატეგორია:დაბადებული 1978 კატეგორია:ქართველი ბიზნესმენები
ნოვოაგბიაზოვო
ნოვოაგბიაზოვო (Яңа Әгъбәз; Новоагбязово) — სოფელი რუსეთის ფედერაციაში, ბაშკირეთის რესპუბლიკის ბაკალის რაიონში.
2002 წლის აღწერის მიხედვით მოსახლეობის უმრავლესობას თათრები (89 %) შეადგენენ.
სქოლიო
კატეგორია:ბაკალის რაიონის სოფლები
პლუტარქე (ბიზანტიის ეპისკოპოსი)
ქრისტიანთა დევნა, იმპერატორ ტრაიანეს მიერ მოხდა 98 წელს ეპისკოპოს პლუტარქეს დროს.
ლიტერატურა
კატეგორია:გარდაცვლილი 105 კატეგორია:ბიზანტიის ეპისკოპოსები კატეგორია:პიროვნებები გაურკვეველი დაბადების თარიღით
ორეხოვოე
ორეხოვოე (Ореховое) — რეგიონალური მნიშვნელობის კომპლექსური ბუნების ძეგლი. მდებარეობს როსტოვის ოლქის კაშარის რაიონში. ადგილმა ბუნების ძეგლის სტატუსი მიიღო კაშარის რაიონის აღმასკომის 1978 წლის 15 მარტის № 75 დადგენილების შესაბამისად. ბუნების ძეგლ ორეხოვოეს აქვს უდიდესი ბუნებისდაცვითი, სასწავლო და საგანმანათლებლო მნიშვნელობა.
აღწერა
კომპლექსური ბუნების ძეგლი ორეხოვოე არის ღრანტოვან-ჭაობიანი ტერიტორია. იგი მდებარეობს როსტოვის ოლქის კაშარის რაიონის სოფელ კაშარიდან დასავლეთით. ბუნების ძეგლს უკავია კიევის სატყეო მეურნეობის კაშარის ტერიტორიული სატყეოს 17, 18, 19 კვარტალი. ორეხოვოეს საერთო ფართობი არის 267 ჰა.
ორეხოვოეს ბუნების ძეგლი შეიქმნა 1978 წლის 15 მარტს კაშარის რაიონის აღმასკომის 1978 წლის 15 მარტის № 75, საოლქო აღმასკომის 1985 წლის 23 აგვისტოს № 313, საოლქო საბჭოს 1992 წლის 22 აპრილის № 87 დადგენილებების და როსტოვის სატყეო მეურნეობის სამმართველოს 1985 წლის 17 სექტემბრის № 111 ბრძანების შესაბამისად.
ბუნების ძეგლის ტერიტორიაზე ცხოვრობს ძუძუმწოვრების მცირე რაოდენობა, თუმცა ორნითოფაუნა საკმაოდაა წარმოდგენილი. ორეხოვოეს ტერიტორიაზე გვხვდება მუხნარი მდელოს და სტეპის მცენარეულობით, XIX საუკუნის ბუნებრივი წარმოშობის ფართოფოთლოვანი ტყის კორომები. ტყეში ძირითადად ხარობს მუხა და მასთან დაკავშირებული ხეები იფანი, თხილი, ცაცხვი, მთრთოლავი ვერხვი, არყი, ვაშლი, მსხალი, კუნელი, ვარდი, კვრინჩხი.
კომპლექსური ბუნების ძეგლის დაცვაზე და ფუქნციონირებაზე პასუხისმგებელია როსტოვის ოლქის ბუნებრივი რესურსებისა და ეკოლოგიის სამინისტრო.
სქოლიო
კატეგორია:როსტოვის ოლქის დაცული ტერიტორიები
მექსიკის პირველი იმპერია
მექსიკის პირველი იმპერია (ესპ.Imperio Mexicano) — 1822-1823 წლებში არსებული დამოუკიდებელი, მონარქიული მმართველობის მექსიკის ოფიციალური სახელწოდება. იმპერია მოიცავდა ახალი ესპანეთის მთლიან ტერიტორიას და გვატემალის ერთ-ერთ პროვინციას.
იმპერიას დიდი ხნის არსებობა არ ეწერა, მან მხოლოდ 8 თვე გასძლო (1822 წლის 21 ივლისიდან 1823 წლის 19 მარტამდე). მისი ერთადერთი იმპერატორი იყო ავგუსტინ I.
იმპერიის გაუქმების შემდეგ, მექსიკამ რესპუბლიკური მმართველობა გამოაცხადა, მაგრამ სულ მალე, 1866 წელს, საფრანგეთის სამხედრო ჩარევის შემდეგ, ქვეყანა კვლავ მონარქიულ წყობას დაუბრუნდა და გარდაიქმნა მექსიკის მეორე იმპერიად. მინი|მარჯვნივ|მექსიკის პირველი იმპერიის დროშა მინი|მარჯვნივ|200პქ|იმპერატორი ავგუსტინ I
რესურსები ინტერნეტში
კატეგორია:მექსიკის ისტორია კატეგორია:ჩრდილოეთ ამერიკის ყოფილი იმპერიები
Império Mexicano
ალუიტსუპ-პაა
ალუიტსუპ-პაა — სოფელი გრენლანდიაში, კუიალეკის მუნიციპალიტეტში. 2010 წლის მონაცემებით მოსახლეობა შეადგენს 303 კაცს.
კატეგორია:გრენლანდიის დასახლებული პუნქტები
ესპანეთის პროვინციები
ესპანეთის პროვინციები (Provincias de España) — ესპანეთის ადმინისტრაციული დაყოფის ერთეული. პროვინციებად იყოფა ესპანეთის ავტონომიური რეგიონები, ხოლო პროვინციები თავის მხრივ იყოფა მუნიციპალიტეტებად.
მდებარეობა
thumb|left|450px|ესპანეთის პროვინციები
რესურსები ინტერნეტში
* კატეგორია:ესპანეთის გეოგრაფია
არჩილ ტვილდიანი
არჩილ ტვილდიანი (დ. 31 იანვარი, 1993, თბილისი) — ქართველი ფეხბურთელი. 2015-2016 წლებში თამაშობდა თბილისის „დინამოში“. 2019-2022 წლებში ბოლნისის „სიონის“ ფეხბურთელი. თამაშობდა მცველის პოზიციაზე.
რესურსები ინტერნეტში
კატეგორია:დაბადებული 1993 კატეგორია:ქართველი ფეხბურთელები კატეგორია:თბილისის დინამოს ფეხბურთელები კატეგორია:ბოლნისის სიონის ფეხბურთელები კატეგორია:რუსთავის მეტალურგის ფეხბურთელები კატეგორია:ქობულეთის შუქურას ფეხბურთელები კატეგორია:დაბადებული 31 იანვარი კატეგორია:ეროვნული ლიგის ფეხბურთელები
Lasioglossum lanarium
Lasioglossum lanarium — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1853 წელს.
სქოლიო
lanarium
კრეოლური ენა
მინი|სვლის შენელების საგზაო ნიშაონი, შესრულებული გვადალუპეს კრეოლზე კრეოლური ენა (ლათ. criare "შექმნა") — ენა, რომელიც წარმოიშობა მოცემულ საზოგადოებაში კონკრეტული ენობრივი სისტემის არასრულყოფილი სახით გამოყენების შედეგად მიღებული ტრანსფორმაციებისგან. ამ ტრანსფორმაციებზე გავლენს ახდენს მოცემული საზოგადოების წევრების ადგილობრივი მშობლიური ენა. ამგვარი ენა ვითარდება ძირითადად შერეული წარმოშობის საზოგადობებში, თანდათან მშობლიური ხდება მისთვის და ზოგიერთი დამოუკიდებელ ენადაც ყალიბდება. კრეოლური ენების უმეტესობა აფრიკის, აზიისა და ლათინური ამერიკის კოლონიზაციის შედეგად წარმოიშვა XV-XX საუკუნეებში. თანამედროვე კრეოლური ენების უმეტესობა მეტ-ნაკლებად ინარჩუნებს ამოსავალ ენასთან კავშირს. ბევრი კრეოლური ენა გადაშენების პირასაა (მაგ. აზიის პორტუგალიურ-კრეოლური ენები), ზოგიერთი მათგანი უკვე გამქრალია, ზოგი კი ამოსავალ ენასთან დაახლოების ტენდენციას ავლენს, რასაც დეკრეოლიზაციის პროცესი ეწოდება.
სახელწოდების ისტორია
ტერმინი კრეოლური მომდინარეობს ფრანგული სიტყვისგან créole, ესპანური criollo, პორტაუგალიური crioulo-საგან. ყველა ეს სიტყვა კი დასაბამს პოულობს ლათინურ სიტყვაში creare "წარმოქმნა, შექმნა". ტერმინი წარმოიშვა XVI საუკუნეში ევროპელების მიერ აზიაში, ამერიკასა და აფრიკაში კოლონიების შექმნის შედეგად.
თავდაპირველად "კრეოლს" უწოდებდნენ კოლონიაში დაბადებულ ადამიანებს, განსხვავებით უფრო მაღალი კლასის - ევროპაში დაბადებული იმიგრანტებისგან. "კრეოლური ენა" კი კრეოლთა სალაპარაკო ენას ერქვა.
კრეოლური ენის განვითარება
პიჯინისგან განსხვავებით კრეოლური ენა არის ცალკე ენა, რომელსაც გააჩნია თავისი გრამატიკა და ლექსიკა და რომელიც მოცემული საზოგადოების მშობლიურ ენად იქცა. მიუხედავად იმისა, რომ კრეოლური ენის ლექსიკა თითქმის მთლიანად ნასესხები სიტყვეისგან არის შექმნილი, ამოსავალი ენის წარმომადგენლისთვის მაინც რთულია მისი გაგება. ნასესხები სიტყვეი განიცდიან გარკვეულ მოდიფიკაციებს (ფონეტიკურს, სემანტიკურს და ა.შ), რაც კრეოლურ ენას თავისთავადობას სძენს. მიუხედავად გავრცელებული აზრისა იმის შესახებ, რომ კრეოლური ენები კარგად განვითარებული პიჯინებია, არსებობს გარკვეული სოციო-ეთნიკური და ლინგვისტური განსხვავებები პიჯინიზაციისა და კრეოლიზაციის პროცესებს შორის. თუმცა ის ფაქტი რომ მათ შორის არსებობს ბევრი საერთო ნიშანი და მსგავსება, მიუთითებს იმაზე, რომ განსხვავება პიჯინსა და კრეოლურ ენას შორის არ არის მყარი და მათი გამომწვევი მოვლენები ჯერ კიდევ შესწავლის პროცესშია.
რესურსები ინტერნეტში
კატეგორია:კრეოლური ენები
ტრანსილვანიის გამაგრებული სოფლები
ტრანსილვანიის გამაგრებული სოფლები (რუმ. Biserici fortificate din Transilvania) — მოიცავს რუმინეთში, ტრანსილვანიის რეგიონის სამხრეთ-აღმოსავლეთ ნაწილში მდებარე გერმანული წარმოშობის ხალხის, ტრანსილვანიელი საქსებისა და უნგრული წარმოშობის სეკეების სოფლებს, რომლებიც ფორტიფიცირებული ეკლესიების ირგვლივაა გაშენებული. რეგიონში 150 კარგად შემონახული ასეთი ეკლესია მდებარეობს, რომლებიც სხვადასხვა არქტიექტურულ სტილშია ნაგები XIII - XVI საუკუნეებში. 1999 წლიდან, შვიდ სოფელში მდებარე ეკლესიები შესულია იუნესკოს მსოფლიო მემკვიდრეობის ძეგლთა სიაში.
ტრანსილვანიის საქსონური სოფლები XIII საუკუნეში გამოჩნდა, როდესაც უნგრეთის მეფემ ამ არეალში გერმანელი კოლონისტები ჩაასახლა. მათ პროვინციის მოსახლეობაში სპეციალური ეროვნების სტატუსი ჰქონდათ და მთელი მათი ცივილიზაცია მიმართული იყო გადარჩენისა და განვითარებისაკენ, რისთვისაც მათ საკმაოდ ძლიერი ფერმერთა, ხელოსანთა და ვაჭართა გაერთიანებები შექმნეს. იმის გამო, რომ მათი საცხოვრებელი ტერიტორია მუდმივად ოსმალებისა და თათრების თავდასხმის საშიშროებას განიცდიდა, მათ სხვადასხვა ზომის თავდაცვითი ნაგებობების მშენებლობა დაიწყეს. ყველაზე მნიშვნელოვანი ქალაქები მთლიანად გაამაგრეს, ხოლო პატარა კომუნებში სიმაგრეები ეკლესიის ირგვლივ ააგეს, სადაც მათ დაამატეს თავდაცვითი კოშკი და საწყობები მათთვის ღირებული ქონების შესანახად.
რესურსები ინტერნეტში
კატეგორია:რუმინეთის ეკლესიები კატეგორია:მსოფლიო მემკვიდრეობის ძეგლები რუმინეთში
ალიანდე
ალიანდე (Allande; Ayande)— ქალაქი და მუნიციპალიტეტი ესპანეთში, შედის ასტურიის პროვინციის ნარსეის კომარკის შემადგენლობაში. ფართობი — 342,24 კმ². მოსახლეობა — 1648 კაცი (2016 წ.).
სქოლიო
კატეგორია:ასტურიის მუნიციპალიტეტები კატეგორია:ასტურიის ქალაქები
Xanthodaphne cladara
Xanthodaphne cladara — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ევროვიზიის სიმღერის კონკურსი 2005
ევროვიზიის სიმღერის კონკურსი 2005 იყო 50–ე ევროვიზიის სიმღერის კონკურსი. კონკურსის ფინალი ჩატარდა 21 მაისს 2005 წელს ქ. კიევში (უკრაინა). პირველი ადგილი კონკურსზე დაიკავა საბერძნეთის წარმომადგენლმა ელენა პაპარიზუმ სიმღერით My number one. მე–2 აზდგილი დაიკავა კიარამ მალტიდან სიმღერით «Angel», მე–3 ადგილი კი რუმინელმა მომღერალმა ანგელოზი ლუმინიტა სიმღერით «Let Me Try». კონკურსის თემა იყო «Awakening», რაც „გამოღვიძებას ნიშნავს“, ასევე იყო აღნიშნული ივანე კუპალას ისტორიაც.
რესურსები ინტერნეტში
კატეგორია:ევროვიზიის სიმღერის კონკურსები წლების მიხედვით
ჟოაო აველანჟი
აველანჟი ბრაზილიის მოქალაქეა. 1963 წლიდან სოკ-ის წევრია. როგორც სპორტსმენი ორჯერ მონაწილეობდა ოლიმპიურ თამაშებში. 1936 წელს როგორც მოცურავე, ხოლო 1952 წელს, როგორც ბრაზილიის წყალბურთის ეროვნული ნაკრების წევრი. სპორტული კარიერის დამთავრების შემდეგ სამუშაოდ გადადის ადმინისტრაციულ სფეროში. 1955–1963 წლებში ბრაზილიის ოლიმპიური კომიტეტის წევრია. ხოლო შემდეგ სამუშაოდ გადადის საერთაშორისო ოლიმპიურ კომიტეტში.
სქოლიო
კატეგორია:ფიფა-ს პრეზიდენტები კატეგორია:დაბადებული 8 მაისი კატეგორია:დაბადებული 1916 კატეგორია:გარდაცვლილი 16 აგვისტო კატეგორია:გარდაცვლილი 2016
ჰინდუსტანელები
ჰინდუსტანელები — ეთნიკური ერთობა, ინდოეთის ძირითადი მოსახლენი (245 მლნ). დაახლ. 656 ათ. ინდოეთის ფარგლებს გარეთაა. შედგება მრავალი ადგილობრივი ჯგუფისაგან, რომლებსაც აერთიანებს საერთო ლიტერატურული ენა ჰინდი. მიეკუთვნება ევროპეიდული რასის ინდო-მედიტერანეულ შტოს.
კატეგორია:მსოფლიოს ხალხები
სპარტიატები
სპარტიატები (Σπαρτιᾶται), ჰომეები (, სიტყვასიტყვით — თანასწორები) — გაბატონებული წოდება სპარტაში. უპირისპირდებოდა პოლისის დანარჩენ მოსახლეობას — ჰილოტებსა და პერიეკებს. სპარტის სრულუფლებიანი მოქალაქეები მარტო სპარტიატები იყვნენ. მათი პრაქტიკულად ერთადერთი საქმიანობა სამხედრო საქმე იყო. გათავისუფლებული იყვნენ ყველანაირი საწარმოო შრომისაგან: მათ მიწის ნაკვეთებს ამუშავებდნენ ჰილოტები; სპარტიატებს არ შეეძლოთ ხელოსნობითა და ვაჭრობით დაკავება.
თავდაპირველად სპარტიატები სულ 9000 იყვნენ. თითოეული მათგანის სარგებლობაში იყო მიწის ნაკვეთი, აქედან მიღებული პროდუქცია სპარტიატისა და მისი ოჯახის გამოსაკვებად მიდიოდა. სპარტიატებს შორის შენარჩუნებული იყო მკაცრი თანასწორობა ქონებასა და ცხოვრების წესში. ძვ. წ. IV საუკუნეში მიწის ნაკვეთების გასხვისების უფლების მიცემასთან ერთად დაიწყო ქონებრივ ფენებად სწრაფი დაყოფა, რამაც დროთა განმავლობაში გამოიწვია მათი თემის დაშლა. მკვეთრად შემცირდა სრულუფლებიანი სპარტიატების — მიწის ნაკვეთთა მფლობელების რაოდენობა (ძვ. წ. III საუკუნისთვის 700 კაცს არ აღემატებოდა). მეფეების აგის IV-ისა და კლეომენე III-ის მცდელობებს, შეევსოთ სპარტიატების სამოქალაქო კოლექტივი სხვა წოდებათა წარმომადგენლების ხარჯზე და აღედგინათ უწინდელი თანასწორობა, მხოლოდ ხანმოკლე წარმატებები მოჰყვა.
სქოლიო
კატეგორია:სპარტის საზოგადოებრივი კლასები
ამასივიკი
ამასივიკი — დასახლება გრენლანდიაში, კუიალეკის მუნიციპალიტეტში. 2010 წლის მონაცემებით, მოსახლეობა შეადგენს 74 კაცს.
კატეგორია:გრენლანდიის დასახლებული პუნქტები
სალიამი
სალიამი (salame — ძეხვი) — იტალიური სანელებლიანი ძეხვი. ჩვეულებრივ მისი კანი ობის (penicillium) თხელი ფენითაა დაფარული. გამოიყენება საუზმედ და ბუტერბროდების დასამზადებლად. სალიამი გარკვეული სახეობის პიცების, სალათებისა და სხვა კერძების განუყოფელი ინგრედიენტია.
რესურსები ინტერნეტში
კატეგორია:ძეხვები კატეგორია:იტალიური სამზარეულო
ლე-მანი (საფეხბურთო კლუბი)
საფეხბურთო კლუბი ლე-მანი (Le Mans Union Club 72), არის საფრანგეთის საფეხბურთო კლუბი ქალაქ ლე-მანიდან, დაარსდა 1903 წელს. კლუბს ყველაზე დიდი მიღწევა ლიგა 2-ის ორჯერ მოგებაა. თავის დროზე კლუბში გამოდიოდა დიდიე დროგბა.
რესურსები ინტერნეტში
კატეგორია:საფრანგეთის საფეხბურთო კლუბები
სუბეკვატორული სარტყელი
მინი|360პქ|გეოგრაფიული სარტყლები სუბეკვატორული სარტყლები — გეოგრაფიული სარტყლები ჩრდილოეთ და სამხრეთ ნახევარსფეროებში, ეკვატორულ და ტროპიკულ სარტყლებს შორის. დამახასიათებელია ჰაერის მასების სეზონური ცვლა: ზაფხულობით გაბატონებულია ეკვატორული ჰაერი, ზამთრობით კი ტროპიკული (პასატები). ეკვატორული მუსონური ჰავა ვლინდება გვალვიანი და წვიმიანი პერიოდების მორიგეობაში და განაპირობებს ბუნებრივი პროცესების სეზონურ რიტმულობას. საშუალო თვიური ტემპერატურები 15-დან 32°C-მდეა, ნალექები 250-დან 2000 მმ-მდე წელიწადში. ნალექების 90-95% მოდის წვიმიან პერიოდზე. ლანდშაფტური ზონები იცვლება მერიდიანული მიმართულებით: მუდმივად ნოტიო ტყე, სეზონურად ნოტიო ფოთოლმცვივანი ტყე, ნოტიო მაღალბალახოვანი სავანა და სავანური ტყე, ტიპობრივი სავანა, გაუდაბნოებული სავანა და ნათელი ტყე. მთაში სიმაღლებრივი სარტყლურობის ტყემდელოს და ტყესტეპის სპექტრებია, ნიადაგები ლატერიტულია. ცხოველთა სამყაროს ტიპური წარმომადგენლები არიან: მცოხნავი ჩლიქოსნები, მტაცებლები, მღრღნელები, ტერმიტები. ოკეანეში სუბეკვატორული სარტყლები შემოიფარგლება ჩრდილოეთის პასატური დინების საზღვრებით. წყლის საშუალო ტემპერატურა 25°C. სუბეკვატორული სარტყლების ლანდშაფტები ძლიერ გარდაქმნილია ადამიანის სამეურნეო საქმიანობით, განსაკუთრებით სამხრეთ და სამხრეთ-აღმოსავლეთ აზიაში. ფართოდ არის გავრცელებული საპლანტაციო კულტურები, მისდევენ სასაძოვრო მეცხოველეობას.
ლიტერატურა
კატეგორია:გეოგრაფიული სარტყლები კატეგორია:გეოგრაფიული ტერმინები
Lasioglossum laratellum
Lasioglossum laratellum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1926 წელს.
სქოლიო
laratellum
გევორქ ახვერდიანი
გევორქ ახვერდიანი (Գևորգ Ախվերդյան, დ. 17 ივნისი [ძვ. სტ. 5 ივნისი], 1818, თბილისი, — გ. 29 ნოემბერი [ძვ. სტ. 17 ნოემბერი] , 1861, იქვე) — სომეხი ლიტერატურათმცოდნე, საზოგადოებრივი მოღვაწე. აგროვებდა აშუღური პოეზიის ნიმუშებს. საიათნოვას სომხურ ლექსებს დაუთმო გამოკვლევა, კომენტარები და გამოსცა მოსკოვში (1852). ნაშრომი „თბილისის ამქრები“ ავტორის სიკვდილის შემდეგ ნაწილ-ნაწილად გამოიცა თბილისში (1882–1883). 1903 წელს გამოვიდა მის მიერ შედგენილი კრებული XVIII საუკუნისა და XIX საუკუნის I ნახევრის გუსანთა სიმღერებისა.
ლიტერატურა
კატეგორია:სომეხი ლიტერატურათმცოდნეები კატეგორია:დაბადებული 17 ივნისი კატეგორია:დაბადებული 1818 კატეგორია:გარდაცვლილი 29 ნოემბერი კატეგორია:გარდაცვლილი 1861
მონრეალ-დელ-კამპო
მონრეალ-დელ-კამპო (Monreal del Campo, Mont-reyal) — ქალაქი და მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის ხილოკის კომარკის შემადგენლობაში. ფართობი — 89,047828 კმ². მოსახლეობა — 2487 კაცი (2020 წ.).
სქოლიო
კატეგორია:ტერუელის ქალაქები კატეგორია:ტერუელის მუნიციპალიტეტები
საქინა ახუნდზადე
საქინა მირზა ეიბათ ყიზი ახუნდზადე (Səkinə Mirzə Heybət qızı Axundzadə; დ.1865, ყუბა - გ. 1927, ყუბა) — პირველი აზერბაიჯანელი ქალი დრამატურგი და რომანისტი, საზოგადო მოღვაწე, მასწავლებელი, აზერბაიჯანული ენის სახელმძღვანელოების ავტორი, ბაქოს მუსლიმ ქალთა საქველმოქმედო საზოგადოების აქტიური წევრი.
ბიოგრაფია
საქინა ახუნდზადე დაიბადა 1865 წელს ქალაქ ყუბაში დიდგვაროვან ოჯახში. მამამისი მირზა ეიბათი იყო გამოჩენილი აზერბაიჯანელი მეცნიერისა და განმანათლებლის აბასყული-აღა ბაკიხანოვის მიერ შექმნილი რუსული ლიტერატურული საზოგადოების აქტიური წევრი. ის ასევე პოეტი იყო. ლექსებს წერდა ფსევდონიმით ფედა. ასეთ კულტურულ გარემოში აღზრდის წყალობით საქინას ბავშვობიდანვე გაეღვიძა სიყვარული ლიტერატურის, თეატრისა და ხელოვნებისადმი.
ახალგაზრდა ასაკში ყუბაში დაქორწინდა კაცზე სახელად თალიბი. მათ შეეიძინათ ქალიშვილი. საქინა ახუნდზადე გოგონების განათლებას დიდ მნიშვნელობას ანიჭებდა და ცდილობდა ამ მხრივ მათი განვითარებისთვის ხელი შეეწყო, რაშიც მისი მეუღლე მას ღიად მხარს უჭერდა. ეს არ მოსწონდათ კონსერვატიულად განწყობილ მოსახლეობის ნაწილს და შედეგად, თალიბი ერთ-ერთმა ყაჩაღმა მოკლა. რამდენიმე წლის მერე ახუნდზადე მეორედ ქმნის ოჯახს. ამჯერად ის ყუბაში რუსული ენის მასწავლებელს, მუჰამედ აღაბეკოვის ცოლი ხდება. აღაბეკოვთან ქორწინების წლებში საქინამ თავის სახლში გახსნა უფასო სკოლა გოგონებისთვის. მალე წყვილს შეეძინათ ვაჟი, იუსიფი, მოგვიანებით ცნობილი როგორც პროფესორი და დოცენტი განჯის უნივერსიტეტში, იუსიფ აღაბეკოვი, რომელიც 1937 წელს დაექვემდებარა რეპრესიებს და დახვრიტეს. გადის რამდენიმე ხანი და ახუნდზადეს მეორე ქმარი, მუჰამედ აღაბეკოვი კვდება.
ბაქოში მოღვაწეობის წლები
1900 წელს საქინა ახუნდზადე ბაქოში მიიწვია ნავთობმწარმოებელმა და მილიონერმა მეცენატმა ჰაჯი ზეინალაბდინ თაღიევმა, რომელმაც შეიტყო მისი საგანმანათლებლო საქმიანობის შესახებ ყუბაში. გარკვეული პერიოდის განმავლობაში ახუნდზადე შარიათსა და ლიტერატურას ასწავლიდა ბაქო თაღიევის სახელობის მუსლიმთა გოგონათა სკოლაში. როგორც თეატრმცოდნე ყულამ მამმადლი წერს, საქინა ახუნდზადეს დროს თეატრებში ქალის როლებს მამაკაცი მსახიობები თამაშობდნენ. ამიტომ ქალ მაყურებლებს, მათ შორის საქინა ახუნდზადეს, პიესების ყურება შეეძლოთ მხოლოდ ქალებისთვის განკუთვნილი ადგილიდან და თან ჩადრით.
ახუნდზადეს მემუარების მიხედვით, იგი ცდილობდა ეპოვა გზა, რომ ქალები მოეზიდა თეატრში და აეძულებინა მამაკაცები არ ჩაეცვათ ქალის სამოსი. ახუნძდზადეს მიერ დაწერილი პირველი პიესა იყო „მეცნიერების სარგებელი“ (ანუ „მეცნიერების სარგებლობის შესახებ“). ამის შემდეგ მან შექმნა პიესა „სიმართლის სიტყვა მწარეა“. ამ დრამებში ბევრი ქალი პერსონაჟი იყო. ორივე სპექტაკლის რეჟისორი თავად საქინა ახუნდზადე იყო. მან ყველა როლი დაურიგა მასწავლებლებსა და სტუდენტებს. სპექტაკლის დღეს აუდიტორიაში ასევე მხოლოდ ქალები იყვნენ.
საქინა ახუნდზადემ ასევე თარგმნა რამდენიმე ნაწარმოები თურქული ლიტერატურიდან აზერბაიჯანულ ენაზე და მათ სცენაზე დადგმაშიც მიიღო მონაწილეობა. აზერბაიჯანის სცენაზე დაიდგა მის მიერ მომზადებული დრამა „ძალადობის ნაყოფი“, რომელიც დაწერილია ფრანგი კომპოზიტორის ლეო დელიბესის ოპერის „ლაქმეს“ მიხედვით და ნამიკ ქემალის ნაწარმოებიდან „უბედური ბავშვი“. ეს ორი სპექტაკლი მრავალი წლის განმავლობაში იდგმებოდა აზერბაიჯანის თეატრის სცენებზე. ასევე 1914 წელს ჰუსეინ არაბლინსკის მიერ ტფილისში პირველად დაიდგა სპექტაკლი „ძალადობის ნაყოფი“.
საქინა ახუნდზადემ მნიშვნელოვანი როლი ითამაშა აზერბაიჯანელი გოგონების თეატრის გაცნობაში. შექმნილ ნამუშევრებში იგი ცდილობდა გაევრცელებინა აზერბაიჯანელი გოგონების თავისუფლების იდეა, გაეღვიძებინა მათი სიყვარული ცოდნისა და მეცნიერების მიმართ. თუმცა, მუსლიმი გოგონების განათლების სფეროში ახუნდზადეს საქმიანობა ხშირად გარკვეულ სირთულეებს უქმნიდა მას. კონსერვატიულად მოაზროვნე ხალხი გოგონების სცენაზე თამაშის წინააღმდეგი იყო.
საქინა ახუნდზადე თავისუფლად ფლობდა არაბულ და სპარსულ ენებს და კარგად იცნობდა აღმოსავლურ ლიტერატურას. იგი იყო პირველი ქალბატონი, რომელმაც დაწერა რომანი. 1918 წელს ფოლკლორული მოთხრობის საფუძველზე დაწერილი რომანში „უფლისწული აბულფაზი და რენა“, ავტორი აყენებს აზერბაიჯანელი ქალების ცხოვრებაში ცრურწმენებისგან გათავისუფლების იდეას. ლიტერატურულ ფორმაში მან თავის შემოქმედებაში ასახა თავისუფლების სული. ჯამში ახუნდზადემ დაწერა ხუთი პიესა და ერთი რომანი.
საქინა ახუნდზადე ასევე იყო 1922-1923 წლებში გამოცემული წიგნის „ახალი თიურქული ანბანის“ თანაავტორი.
ცხოვრების ბოლო წლები
სიცოცხლის ბოლო წლებში საქინა ახუნდზადეს მძიმე ავადმყოფობა აწუხებდა. იგი იძულებული გახდა დაეტოვებინა ბაქო და გადასულიყო მშობლიურ ყუბაში. იმდროინდელი ცნობილი აზერბაიჯანელი მსახიობები ხშირად ჩადიოდნენ ყუბაში მის მოსანახულებლად.
ახუნდზადე გარდაიცვალა 1927 წელს ყუბაში.
სქოლიო
კატეგორია:დაბადებული 1865 კატეგორია:გარდაცვლილი 1927 კატეგორია:აზერბაიჯანელი ქალები კატეგორია:აზერბაიჯანელი ქალი მწერლები კატეგორია:აზერბაიჯანელი დრამატურგები
ჰენრი უილსონი
რესურსები ინტერნეტში
კატეგორია:აშშ-ის ვიცე-პრეზიდენტები კატეგორია:აშშ-ის სენატორები კატეგორია:დაბადებული 16 თებერვალი კატეგორია:დაბადებული 1812 კატეგორია:გარდაცვლილი 22 ნოემბერი კატეგორია:გარდაცვლილი 1875
ჩინელები
ჩინელები — დედამიწის ყველაზე მრავალრიცხოვანი ერი, ჩინეთის ძირითადი მოსახლენი (1,207 მლნ). დიდი ჩინური დიასპორებია მალაიზიაში (5,2 მლნ), ინდონეზიაში (5,2 მლნ), სინგაპურში (3,684 მლნ), ფილიპინებში (1.146 მლნ).
ჩინელების წინაპრებს მიეკუთვნებიან იანძის და ხუანხეს აუზში მცხოვრები მიწათმოქმედი ტომები, რომლებმაც ძვ. წ. III-II ათასწლელებში შექმნეს ერთმანეთისგან განსხვაებული ნეოოლითური კულტურები. ძვ. წ. II ათასწლეულში აღმოცენდა სახელმწიფოებრივი გაერთიანება ინი, რომელიც ძვ. წ. XI საუკუნეში დაიპყრეს მეზობელმა ჯოუს ტომებმა. ძველი ჩინელი ხალხი წარმოიშვა ხანის დინასტიის დროს, ძვ. წ. III–ახ. წ. III საუკუნეებში. ხანის სახელმწიფოს ზრდას მოჰყვა ჩინელების გადასახლება სამხრეთით. VI-IX საუკუნეებში ჩინელების ეთნიკურ კონსოლიდაციას ხელი შეუწყო ტანის დინასტიის არსებობამ. XIII საუკუნის შუა წლებში ჩინეთის სახელმწიფოები დაიპყრეს მონღოლებმა. მათი განდევნის შემდეგ გრძელდებოდა ჩინელების გადასახლება სამხრეთთ. XVII-XX საუკუნეების მანჯურიული ცინის დინასტიის დროს ჩამოყალიბდა ჩნეთის თანამედროვე პოლიტიკური საზღვრები. XIX საუკუნის ბოლოსა და XX საუკუნის დასაწყისიდან ჩინელები დასახლდნენ მანჯურიაშიც.
სქოლიო
კატეგორია:მსოფლიოს ხალხები კატეგორია:ჩინეთი კატეგორია:ჩინეთის დემოგრაფია
ეიუბ აზიზოვი
ეიუბ აზიზოვი თეიმურ ოღლუ (Əzizov Əyyub Teymur oğlu; დ. 1934, 12 აგვისტო) — ქიმიურ მეცნიერებათა კანდიდატი, პროფესორი, კათედრის გამგე, აზერბაიჯანის რესპუბლიკის დამსახურებული მასწავლებელი.
ბიოგრაფია
ეიუბ აზიზოვი დაიბადა 1934 წლის 12 აგვისტოს სომხეთის ზანგიბასარის რაიონის სოფელ მეჰმანდარში (ჰოვტაშატში). 1948 წლიდან გადაასახლეს აზერბაიჯანის აღჯაბადის რაიონში. 1953-1957 წლებში იყო აზერბაიჯანის სახელმწიფო პედაგოგიური უნივერსიტეტის ბუნებისა და ქიმიის ფაკულტეტის სტუდენტი, 1957-1961 წლებში მუშაობდა აღჯაბადის რაიონის ხალფარადინის საშუალო სკოლაში მასწავლებლად, 1961-1964 წლებში დაასრულა ასპირანტურის (მაგისტრატურის) საფეხური ბაქოს სახელმწიფო უნივერისტეტში. მუშაობდა ორგანული და ფიზიკური ქიმიის ინსტიტუტში უფროს მეცნიერ თანამშრომლად. 1969 წელს იყო ბაქოს სახელმწიფო უნივერსიტეტის არაორგანული ქიმიის კათედრის მასწავლებელი. 1971-1987 წლებში ბაქოს სახელმწიფო უნივერსიტეტის არაორგანული ქიმიის განყოფილების დოცენტი იყო.
1987 წლიდან ბაქოს სახელმწიფო უნივერსიტეტის „ქიმიის სწავლების მეთოდოლოგიის“ განყოფილებას ხელმძღვანელობს.
რესურსები ინტერნეტში
კატეგორია:დაბადებული 12 აგვისტო კატეგორია:დაბადებული 1934 კატეგორია:აზერბაიჯანელი ქიმიკოსები
ართურ დრიური
მინი|ართურ დრიური ართურ დრიური (Arthur Drewry: დ. 3 მარტი, 1891 — გ. 25 მარტი 1961) — ფიფას მეხუთე პრეზიდენტი. პრეზიდენტის თანამდებობა ეკავა 1955–1961 წლებში. ამასთანავე იყო ინგლისის საფეხბურთო ასოციაციის პრეზიდენტიც 1955–1961 წლებში. იგი ფიფას პრეზიდენტობას და ინგლისური პრემიერ ლიგის ხემძღვანელობას ერთმანეთს უთავსებდა.
იხილეთ აგრეთვე
კატეგორია:ფიფა-ს პრეზიდენტები კატეგორია:დაბადებული 3 მარტი კატეგორია:დაბადებული 1891 კატეგორია:გარდაცვლილი 25 მარტი კატეგორია:გარდაცვლილი 1961
მარწყვა-ბალახი
მარწყვა-ბალახი (Potentilla) — მცენარეთა გვარი ვარდისებრთა ოჯახისა. მრავალწლოვანი, იშვიათად ორ- ან ერთწლოვანი ბალახები და ბუჩქბალახებია.
500-მდე სახეობა გავრცელებულია მთელ დედამიწაზე, უმეტესად კი ჩრდილოეთ ამერიკაში. საქართველოში 30 სახეობაა. მათგან 2 — საქართველოს ენდემია, (გვხვდება აფხაზეთსა და სვანეთში). 15-მდე — კავკასიისა.
სახეობათა უმრავლესობა იზრდება ალპური სარტყლის მდელოებსა და ნიშალებზე, ნაწილი კი გვხვდება ქვიან, თიხნარ ფერდობებზე, ტყის პირებსა და ბუჩქნარებში, მთის ქვედა სარტყლიდან მოკიდებული ალპურ სარტყლამდე. კარგი დეკორატიული მცენარეა Potentilla divina, რომელიც კავკასიის დასავლეთ რაიონებში კირქვიან კლდეებზე იზრდება. Potentilla erecta შეიცავს მთრიმლავ ნივთიერებებს, ფისსა და წებოს.
კაბალი (ლაგოდეხის მუნიციპალიტეტი)
კაბალი — სოფელი საქართველოში, ლაგოდეხის მუნიციპალიტეტში, თემის ცენტრი (სოფლები: კაბალი, განჯალა, უზუნთალა, ყარაჯალა). მდებარეობს ალაზნის ვაკეზე, მდინარეების კაბალისა და ბაისუბნისხევს შორის, ზღვის დონიდან 330 მეტრი, ლაგოდეხიდან 15 კილომეტრი. სოფელში ფუნქციონირებს საზოგადოებრივი ცენტრი.
პოსტმოდერნისტული არქიტექტურა
thumb|200px|გოშეტიეს №1000, მონრეალი. პოსტმოდერნისტული არქიტექტურა იყო საერთაშორისო სტილი, რომლის პირველი ნიმუშები უკვე 1950-იან წლებში გამოჩნდა, და რომელიც დღემდე აგრძელებს გავლენას თანამედროვე არქიტექტურაზე. პოსტმოდერნიზმი არქიტექტურაში ზოგადად ხასიათდება ორნამენტისა და წარსული ფორმების დაბრუნებით მოდერნიზმის საერთაშორისო სტილის ფორმალიზმის საპასუხოდ. ისევე, როგორც მრავალ კულტურულ მიმდინარეობაში, პოსტმოდერნიზმის ზოგიერთი ყველაზე მკაფიო და თვალსაჩინო იდეა არქიტექტურაშიც იჩენს თავს. მოდერნისტული მიმდინარეობის ფუნქციონალური და ფორმალიზებული ფორმები და სივრცეები შეცვალა საოცრად მრავალფეროვანმა ესთეტიკამ: სტილები ერთმანეთს ეჯახებიან, ფორმა საკუთრივ არსებობს, ხოლო ნაცნობი სტილების და სივრცეების ვიზუალიზაციის ახალი გზები კი სოკოებივით მრავლდება.
სოხუმის ეთერზეთოვანი კულტურების საცდელი სადგური
სოხუმის ეთერზეთოვანი კულტურების საცდელი სადგური ყოფილი სსრკ კვების მრეწველობის სამინისტროსი — დაარსდა 1937 წელს კელასურში (სოხუმის რაიონი). ჰქონდა სელექციის და ინტროდუქციის (გენეტიკის სექტორით), მიწათმოქმედების (მექანიზაციის სექტორით), ეკონომიკის, პროპაგანდისა და დანერგვის განყოფილებები; ბიოქიმიური, ტექნოლოგიური, აგროქიმიური, მცენარეთა დაცვის ლაბორატორიები. სადგურში ამუშავებდნენ ეთერზეთოვანი კულტურების ინტროდუქციის, აგროტექნიკის, ნედლეულის დამუშავების ტექნოლოგიურ საკითხებს. გამოყვანილია და წარმოებაშია დანერგილი ეთერზეთოვანი კულტურების მრავალი ჯიში და ჰიბრიდი. აქვს საყრდენი პუნქტი (ყვარლის რაიონი, სოფელი წიწკანაანთსერი) ექსპერიმენტული ბაზა (გულრიფშის რაიონი, სოფელი ვარჩა), ბიბლიოთეკა. გამოცემდა შრომებს.
კაბალი (ლაგოდეხის მუნიციპალიტეტი)
სქოლიო
კატეგორია:ლაგოდეხის მუნიციპალიტეტის სოფლები
პოსტმოდერნისტული არქიტექტურა
მოდერნისტული არქიტექტურის კლასიკური ნიმუშებია ლივერის სახლი და სიგრამ ბილდინგი კომერციულ სივრცეში, და არქიტექტორი ფრენკ ლოიდ რაიტი ან ბაუჰაუზის მიმდინარეობა კერძო და საზოგადო სივრცეში. პოსტმოდერნისტული არქიტექტურის გარდამავალი ნიმუშებია პორტლანდის შენობა პორტლანდში, ორეგონი, და სონის შენობა ნიუ-იორკში, რომელიც ელემენტებსა და თვისებებს წარსულისგან სესხულობს, თუმცა ამასთან არქიტექტურას ამატებს ფერსა და სიმბოლიზმს. პოსტმოდერნისტული არქიტექტურისთვის შთაგონების უპირველესი ნიმუშია ლას-ვეგასის სტრიპი, აღწერილი 1972 წელს რობერტ ვენტურის წიგნში "Learning from Las Vegas" (ვსწავლობდ ლას-ვეგასისგან).
სოხუმის ეთერზეთოვანი კულტურების საცდელი სადგური
ლიტერატურა
კატეგორია:საქართველოს ყოფილი სამეცნიერო ორგანიზაციები ე
პოსტმოდერნისტული არქიტექტურა
მოდერნისტი არქიტექტორები პოსტმოდერნისტულ შენობებს ვულგარულსა და გადატვირთულს უწოდებენ. პოსტმოდერნისტი არქიტექტორები კი მოდერნისტულ სივრცეების უსულოსა და უნიათოებს უწოდებენ. შეფასებათა განსხვავება ამ მიმდინარეობათა მიზნების სხვადასხვაობითაა განპირობებული: მოდერნიზმს ფესვები მასალის მინიმალურ და დანიშნულებისათვის გამოყენებასა და ორნამენტის ზედმეტობაში აქვს, მაშინ როცა პოსტმოდერნიზმი ადრეული მოდერნისტების შემოღებული მკაცრი კანონების უარყოფაა და სიახლეს ეძებს მშენებლობის სხვადასხვა ტექნიკის, კუთხეებისა და სტილისტური თვისებების გამოყენებით.
გავლენიანი არქიტექტორები
thumb|200px|[[ტრანსამერიკის პირამიდა, სან-ფრანცისკო.]] პოსტმოდერნისტული სტილის რამდენიმე ყველაზე გავლენიანი არქიტექტორები არიან:
რესურსები ინტერნეტში
კატეგორია:არქიტექტურული მიმდინარეობები *